{´sen referencias}}

**Antonio Beccadelli**, chamado **Il Panormita**, nado en 1394 e finado en 1471, foi un poeta e humanista italiano, escribiu principalmente en latín.

Traxectoria
-----------

Pertencía á unha familia nobre de Boloña, os Beccadelli, seu pai Enrico di Vannino Beccadelli, un rico comerciante xogou un importante papel na política siciliana, servindo como pretor de Palermo en 1393, e nesa cidade naceu Antonio Beccadelli no ano seguinte.

Axudou a seu pai nos seus negocios e entusiasmouse cos estudos humanísticos.

Viaxes
------

Beccadelli viaxou por numerosas cidades italianas, foi estudante de Gasparino de Bérgamo en Padua. En 1419 estableceuse durante algún tempo en Florencia, e despois desprazouse ata Siena para estudar xurisprudencia. Dirixiuse logo ata Boloña e alí permaneceu ata agosto de 1427. Volveu a Florencia e despois moveuse ata Roma, en 1429 viaxou a Xénova.

Residiu como convidado na corte do duque de Milán Filippo Maria Visconti en Pavia (1430-1433), completando alí os seus estudos.

Beccadelli e Afonso V de Aragón
-------------------------------

Detalle de Afonso V de Aragón nun manuscrito
En 1434 trasladouse a Nápoles e fixo amizade con Giovanni Pontano quen o presentou na corte de Afonso V de Aragón en Nápoles, entrando ao seu servizo na corte, Beccadelli e Afonso comportían un grande amor pola cultura e mantiveron unha boa amizade, cando o duque de Milán fixo prisioneiro a Afonso, Beccadelli xogou un importante papel nas negociacións para o liberar. En Nápoles Beccadelli fundou a Academia *Porticus Antonianus* (1458). Despois da morte de Afonso serviu ao seu sucesor, Fernando I de Nápoles.

*Hermaphroditus*
----------------

A obra máis famosa de Beccadelli foi *Hermaphroditus* (1425), unha colección de oitenta e un epigramas latinos, que evoca o eroticismo dos traballos de Catulo e Marcial, así como tamén das *Priapea*. A obra acabou sendo condenada e censurada como obscena por apoloxistas cristiáns como Antonio da Rho

Outras obras
------------

Escribiu *Epistulae gallicae* e *Epistulae campanae*, as dúas publicadas en 1474 e compilou *De dictis et factis Alphonsi regis*, panexíricos dedicados a Afonso V. Tamén escribiu a crónica *Liber Rerum Gestarum Ferdinandi Regis* (1438-1458).

Véxase tamén
------------

### Ligazóns externas

* *(en italiano)* Panormita
* *(en italiano)* Antonio Beccadelli Panormita
* *(en inglés)* Medieval and Renaissance Italy: Early Renaissance Invective and the Controversies of Antonio da Rho
* *(en italiano)* Palazzo del Panormita
* *(en inglés)* Eugene O'Connor, "Panormita's reply to his critics: the 'Hermaphroditus' and the literary defense"

|  |  |
| --- | --- |
| Control de autoridades | 
* Wd: Q599858
* WorldCat
* VIAF: 17217928
* BAV: ADV10048504
* BIBSYS: 2056622
* BNB: ID
* BNE: XX941697
* BNF: 11887198v
* BVMC: 65686
* CANTIC: a10957066
* CERL: cnp01231244
* CiNii: DA05637661
* DBI: ID
* DeutscheBio: 11884816X
* FAST: 207571
* GEA: 2063
* GEC: 0008552
* GND: 11884816X
* ICCU: CFIV016007
* ISNI: 0000 0001 0874 3616
* LCCN: n87893570
* NKC: xx0054481
* NTA: 071022422
* OBP: ID
* OL: OL79704A
* openMLOL: 55
* PTBNP: 170863
* SELIBR: 317935
* SNAC: w6wx0nzm
* SUDOC: 026667045
* Treccani: beccadelli-antonio-detto-il-panormita

 |